צ'נדלר בינג

רקע

צ'נדלר מיוריאל בינג נולד ב-8 באפריל 1968. אימו היא סופרת אירוטית ואביו הוא כוכב טרנסווסטיזיסט בלאס וגאס. הוא ממוצא סקוטי ושוודי. הוא בן יחיד, וניתן להבין מרמיזות לאורך הסדרה שהוא בא ממשפחה מבוססת. הוריו של צ'נדלר הודיעו לו בחג ההודיה בהיותו בן תשע שהם מתגרשים, אירוע שגרם לו לסרב לחגוג את החג לאורך חייו הבוגרים. לאורך הסדרה מתגלה שאירוע זה גרם לו להתחיל לעשן כבר בגיל תשע. גירושי הוריו גרמו לו גם להשתמש בחוש הומור ובסרקזם כמנגנון הגנה . בנוסף מתגלה שהוא למד בבית ספר לבנים בלבד.
צ'נדלר היה שותפו של רוס גלר בזמן לימודיהם בקולג' באוניברסיטת קולומביה, ואף הקים איתו להקה בשם "Way/No way". בשנתם הראשונה בקולג' הצטרף צ'נדלר לארוחת חג ההודיה בביתו של רוס, שם פגש באחותו - מוניקה גלר, וחברתה - רייצ'ל גרין. לא ברור איך אך צ'נדלר עבר לאחר מכן לגור בדירה 19 בגריניץ' וילג', מנהטן, מול דירתה של מוניקה ושותפתה דאז פיבי בופה. השחקן המתחיל ג'ואי טריביאני עובר לגור עם צ'נדלר שנהיה לחברו הטוב ביותר. 
לאורך מרבית הסדרה, צ'נדלר עובד בתור מעבד ומנתח סטטיסטיקות נתונים.   לאורך רוב המוחלט של הסדרה, חבריו של צ'נדלר וגם הצופים, לא מודעים למהות עבודתו במשרד, ואף הוא בעצמו רומז פעמים רבות שהוא בעיקר מתבטל שם. הוא נרדם באחת מפגישות ההנהלה ובטעות הסכים להישלח להיות מנהל סניף של המשרד בעיר טולסה, אוקלוהומה.. לא מרוצה מהיותו מרוחק ממוניקה ומיתר חבריו, הוא מתפטר ולאחר מכן נהיה קופירייטר זוטר במשרד פרסום.

מוניקה גלר

בסוף העונה הרביעית, צ'נדלר מתחיל במערכת יחסים סודית עם מוניקה בלונדון.
בחתונתם של רוס ואמילי בלונדון, צ'נדלר ומוניקה שכבו והתחילו לצאת (כמה שנים לאחר מכן מוניקה סיפרה שהיא הלכה באותו לילה כדי לחפש את ג'ואי באמת, ורק במקרה נתקלה בצ'נדלר). מוניקה וצ'נדלר מנסים לשמור על היחסים ביניהם בסוד כדי שהאחרים לא יעשו מזה עסק רציני מידי, אבל בסופו של דבר כולם מגלים. בגלל שמוניקה וצ'נדלר לא מגלים להם, רייצ'ל ופיבי מנסות לגרום להם להודות ביחסים ביניהם. במקביל, מוניקה וצ'נדלר מנסים לגרום להן להודות שהן יודעות, כך שנפתחת "מלחמה" חרישית ביניהם כשג'ואי הוא המתווך. ה"מלחמה" נגמרה כשפיבי וצ'נדלר תכננו לשכב, צ'נדלר נשבר והודה שהוא מאוהב במוניקה.
בנוסף מתגלה שבאחד מחגי ההודיה כשרוס וצ'נדלר למדו יחד בקולג', צ'נדלר הצטרף לרוס, מוניקה ורייצ'ל בארוחת חג ההודיה, בסוף הארוחה מוניקה שומעת את צ'נדלר קורא לה שמנה, ומחליטה לנקום בו, במשך שנה עד לחג ההודיה הבא היא מרזה, ומנסה לפתות אותו כדי שיחשוב שרוצה לשכב איתו, ובעצם לזרוק אותו ערום לחצר כדי שהשכנים שלהם ישפילו אותו, מוניקה מנסה להדליק את צ'נדלר אבל בטעות כורתת עם קצה בהונו עם סכין.
שניהם עוברים לגור יחד בתחילתה של העונה השישית. צ'נדלר מציע לה נישואים בסוף העונה והם מתחתנים בסוף העונה השביעית. מי שמחתן אותם הוא ג'ואי שהוסמך באינטרנט. בפרק האחרון בסדרה, מוניקה וצ'נדלר, שלא מסוגלים להרות, צופים בלידתם של ילדיהם התאומים המאומצים, אריקה וג'ק, אף על פי שהם ציפו רק לילד אחד. לצ'נדלר יש בעיות עם חברה לשעבר של מוניקה, ריצ'רד בורק (טום סלק), שצ'נדלר וג'ואי העריצו לזמן קצר לפני שצ'נדלר התחיל לצאת עם מוניקה, בעיקר בגלל השפם שלו וההופעה הגברית שלו. הבעיה הגדולה ביותר של צ'נדלר עם ריצ'רד היא כשצ'נדלר רוצה להציע נישואין למוניקה, ריצ'רד מגלה למוניקה שהוא אוהב אותה. בסופו של דבר ריצ'רד מוותר לצ'נדלר על מוניקה בהבינו שהוא פיספס את ההזדמנות שלו כי מוניקה בכלל לא מרגישה כבר רגשות כלפיו אלא רק לצ'נדלר.
מוניקה לפעמים "עולה על העצבים" של צ'נדלר בהיותה שתלטנית, בעלת אובססיה לסדר וניקיון, ובעלת יצר תחרותיות גדול מאוד. דברים אלו מביאים את צ'נדלר למספר מצבים כמו למשל שמוניקה לא מסוגלת לוותר על משחק טניס מול הבוס של צ'נדלר (שצ'נדלר מתעב), או שצ'נדלר צריך להסתיר את העובדה שהוא טוב בפינג פונג כדי שלא להיכנס לתחרות זוגות יחד איתה, או שמוניקה מכריחה את צ'נדלר לקיים איתה יחסי מין בלי הפסקה בגלל תחרות מטופשת נגד פיבי והחבר שלה.
בפרק "The One that Could Have Been" שמתאר מה היה יכול להיות אם דברים היו קורים אחרת בתוך החבורה, מוניקה עדיין שמנה וצ'נדלר לא מוצא בה שום עניין. עם זאת, כשחברה הנוכחי של מוניקה צריך לעזוב באמצע הדייט, היא וצ'נדלר שוכבים וצ'נדלר מתאהב בה, אז שניהם מסיימים יחד בכל מקרה.

ג'ניס ליטמן גוראלניק (נולדה הוסנסטיין)

לפני מערכת היחסים שלו עם מוניקה, יש לצ'נדלר מערכת יחסים באה-והולכת עם ג'ניס הוסנסטיין (מגי וילר). היא דמות מרכזית בחייו למרות שהוא מנסה כל הזמן להיפרד ממנה. בעונה הראשונה הוא יצא איתה ונפרד ממנה מספר פעמים. במהלך הפרק האחרון בעונה השנייה, צ'נדלר מבלה זמן רב בצ'ט עם בחורה ללא שם באינטרנט שאומרת לו שבעלה מנהל רומן. כשהם מחליטים להיפגש מתברר שזאת מי אם לא- ג'ניס. הם מתחילים עוד מערכת יחסים שנמשכת לתוך העונה השלישית. ג'ואי מתוודה לצ'נדלר שהוא שונא את ג'ניס בתחילת העונה השלישית אבל מחליט לנסות להתיידד עמה כי הוא רואה שצ'נדלר רציני הפעם. בפרק "The One With The Race Car Bed", ג'ואי רואה את ג'ניס מתנשקת עם בעלה לשעבר והוא מספר זאת לצ'נדלר שמתעמת עם ג'ניס שאומרת לו שהיא לא יודעת מה לעשות. צ'נדלר מדבר עם ג'ואי ומחליט לעזוב את ג'ניס כדי לא להיות הגורם שמונע ממשפחה להיות יחד.
עם זאת, בהמשך הסדרה, ג'ניס שוב פוגשת את צ'נדלר במהלך העונה הרביעית ורוצה לחזור אליו אך צ'נדלר, שלא מעוניין בה מנסה לרמוז לה שהוא לא רוצה אותה אך לא יודע איך לעשות זאת ומחליט לשקר לה, הוא מספר לה שהוא צריך לנסוע לתימן מטעם עבודתו. ג'ניס שרוצה להיפרד ממנו מסיעה אותו לשדה התעופה ומוודאת שהוא אכן עלה על המטוס מה שמאלץ את צ'נדלר לטוס לתימן ולחזור. זאת הפעם האחרונה שהם יוצאים כי אחר כך צ'נדלר מתחיל לצאת עם מוניקה. עם זאת, ג'ניס מופיעה בהמשך הסדרה כשהיא יוצאת עם רוס בעונה החמישית לזמן קצר. בעונה השביעית היא רוצה להיות נוכחת בחתונתם של צ'נדלר ומוניקה אבל צ'נדלר שנחרד מעצם המחשבה לא מסכים לכך אך לא יודע מה לומר לה, מוניקה עוזרת לו ומשתמשת בתירוץ מזויף, היא אומרת לג'ניס שצ'נדלר עדיין אוהב אותה, ג'ניס שלא רוצה להיכנס בין מוניקה לצ'נדלר מוותרת. צ'נדלר משתמש באותו תירוץ שמוניקה השתמשה בו בפעם שעברה כשהוא ומוניקה מגלים שג'ניס ובעלה החדש עומדים לגור בבית לידם, ושוב, ג'ניס מחליטה לעזוב. בפרק הסיום של העונה השמינית, ג'ניס יולדת באותו חדר לידה של רייצ'ל.
דמותה מזוהה בעיקר עם המשפט "או... מיי... גאד!!" (Oh... My... God!) בקול מאונפף שהחברים מחקים לעיתים. דמותה של ג'ניס מופיעה בכל העונות למעט עונה 6 בה מושמע קולה בטייפ שצ'נדלר הכין למוניקה (למעשה הוא פשוט לקח טייפ שג'ניס הכינה לו).

רוס גלר

צ'נדלר ורוס הם חברים הכי טובים מאז שהיו שותפים בקולג'. הם עשו "הסכמים" ביניהם על כך שהם לא יקיימו יחסים עם בנות ששניהם רצו (אך שניהם הפרו אותם). צ'נדלר התארח בביתו של רוס ומשפחתו כל חג הודיה. צ'נדלר ורוס הולכים לעיתים לשחק כדורסל וטניס. הם גם מדוכים יחד על ידי זוג בריונים שגונבים לצ'נדלר את הכובע. בפרק "The One with the Football" רוס בוחר בצ'נדלר להיות השחקן הראשון שלו למרות שרייצ'ל הייתה אז חברה שלו. רוס מתאר לפעמים את צ'נדלר כחברו הטוב ביותר ולהפך. צ'נדלר היה הראשון לדעת על אהבתו הסודית של רוס לרייצ'ל. כשצ'נדלר ורוס היו בקולג', הוריו של רוס באו לביקור והריחו מריחואנה. רוס אמר שצ'נדלר עישן וברח דרך החלון. בעקבות כך הוריו של רוס לא חיבבו את צ'נדלר.

ג'ואי טריביאני

עד ליום שבו צ'נדלר עובר לגור עם מוניקה, הוא גר יחד עם חברו הטוב ושותפו ג'ואי טריביאני. דירתם של ג'ואי וצ'נדלר היא מוקד חשוב בעלילה מפני ששם מתקיימות פגישות רבות של החבורה. שניהם נמצאים בחברות קרובה מאוד ונקלעים ללא מעט אירועים מצחיקים. ההרפתקאות שלהם כוללות: איבוד בנו התינוק של רוס (בן) באוטובוס; חששותיו של צ'נדלר מ"יחידת הבידור" שג'ואי בנה שהייתה גדולה מידי כך שחסמה את הדלתות לחדרי השינה שלהם; קנייתם של ברווז ואפרוח; וקנייתו של שולחן כדורגל במקום שולחן רגיל. בדיחה רצה היא שג'ואי וצ'נדלר הם כמו זוג מבוגר נשוי בזמן שהם מתווכחים, כאשר צ'נדלר מקבל את תפקיד האישה. למרות שבאחד הפרקים (אחרי שצ'נדלר עובר לגור עם מוניקה) כאשר לג'ואי יש שותפה, ג'ואי לוקח את תפקיד האישה במהלך הוויכוח בינו לצ'נדלר כשהוא אומר הערות כמו: "למה שתאמר דבר כזה? זה כל כך אכזרי!" ו"זה לא מה שאמרת, זאת הצורה שבה אמרת את זה", בגלל שתכונותיה הנשיות של שותפתו עוברות אליו.
בפרק "The One With The Flashback" מתגלה כי שניהם התחילו ברגל שמאל את היחסים ביניהם, כאשר צ'נדלר מחפש שותף חדש וג'ואי שבא לבדוק את הדירה אומר ש"אני קול עם הקטע ההומוהי" (ג'ואי חשב שצ'נדלר הומו). 
ג'ואי בא לבדוק את הדירה של צ'נדלר אחרי שצ'נדלר כבר בחר למעשה את השותף החדש שלו- צלם אופנה שיש לו אחות כוכבת פורנו. אבל אחרי שמר הקלס (השכן העצבני שגר בדירה מתחת לדירתה של מוניקה) אומר לצלם שהוא השותף החדש של צ'נדלר הצלם עוזב ולא חוזר יותר, דבר שמאלץ את צ'נדלר לקחת את ג'ואי כשותפו החדש. הם מגלים שיש להם הרבה במשותף כולל ספורט ובירה. ג'ואי גם מציג לצ'נדלר את תוכנית הטלוויזיה משמר המפרץ וכך הופכת לתוכנית הכי האהובה עליהם, שם הם נהנים מלראות בחורות רצות.
צ'נדלר מסייע לג'ואי לעיתים קרובות במהלך הסדרה כאשר הוא משלם בשבילו שכר דירה, צילומים וקונה לו את מרבית האוכל. לעומת זאת, בפרק "The One that Could Have Been", התפקידים מתהפכים וצ'נדלר הוא זה שמקבל נדבות מג'ואי שמתגלגל בכסף. בנקודה מסוימת בפרק ג'ואי מנסה לסייע לצ'נדלר על ידי כך שהוא ממנה אותו לעוזר האישי.

רייצ'ל גרין

רייצ'ל היא חברתו הטובה של צ'נדלר.
הוא הכיר אותה ביום של חג ההודיה ודרך רוס אשר היה מאוהב ברייצ'ל מכיתה ט'.
רייצ'ל יעצה למוניקה דרך לנקום בצ'נדלר על כך שבעבר הוא קרא למוניקה שמנה.
מוניקה עשתה דיאטה כדי לנקום בצ'נדלר ורייצ'ל אמרה לה שהיא צריכה ללכת על זה עד הסוף ולפתות את צ'נדלר לשכב איתה ואז להשאיר אותו ערום בחוץ.
רייצ'ל גילתה על מוניקה וצ'נדלר כאשר היא שמעה אותם מדברים בטלפון.

פיבי בופה

פיבי וצ'נדלר חברים טובים. פיבי ייעצה לו איזו טבעת לבחור על מנת להציע למוניקה נישואים, היא הראשונה שידעה שצ'נדלר רוצה להציע למוניקה נישואים והיא זו שאמרה למוניקה לרשום אותה ואת צ'נדלר בתור לחתונות במוזיאון. צ'נדלר נישק את פיבי כמה פעמים, פעם אחת כאשר צ'נדלר רצה להסתיר את מערכת היחסים שלו עם מוניקה והוא בטעות נישק אותה מול רייצ'ל ופיבי, הוא נישק גם את פיבי ורייצ'ל פעמיים באותו יום כדי שלא יחשדו בקשר שלהם. פעם נוספת כאשר פיבי גילתה על הקשר בניהם, והם התכוונו לשכב בגלל תחרות בין רייצ'ל ופיבי לבין מוניקה וצ'נדלר, ופיבי וצ'נדלר התנשקו וצ'נדלר עצר את הנשיקה כי אמר שהוא מאוהב במוניקה ולא יכול לשכב איתה.

קריירה

צ'נדלר עובד כמנהל בחברת רכש תחת התואר "מנתח ומעבד סטטיסטיקות נתונים", מקצוע אותו הוא מתעב. יש בדיחה לכל אורך הסדרה והיא שאף אחד לא בטוח בדיוק מה הוא עושה. מוניקה ורייצ'ל, במשחק טריוויה, לא ידעו במה הוא עובד אז רייצ'ל קראה לו "transponster" (מילה שאינה קיימת). ג'ואי פעם אומר: "אלוהים, צ'נדלר, אתה קורא לעצמך רואה חשבון?", וצ'נדלר משיב בפשטות: "לא ..." החברים ממשיכים להודות שאין להם מושג מה הוא באמת עושה למחייתו. מוניקה מודה מספר פעמים כי היא לא שמה לב כשהוא מדבר על עבודתו, אך לבסוף היא לומדת מה הוא עושה כאשר הוא מתפטר בעונה 9, וצ'נדלר מסתכל עליה ושואל: "התפטרתי ועכשיו את יודעת מה אני עושה?". בגלל העבודה שלו, צ'נדלר ורוס הם הכי אמידים כלכלית מבין ששת החברים רוב הסדרה. פרק אחד הוא מגלה שיש לו סכום גדול (המספר המדויק אינו ידוע) של כסף שהוא חסך במשך שש שנים. הוא מוצג גם כבעל סמכות בחברה בה הוא עובד. דבר זה עשוי להסביר את היסוסו לפרוש ממקצועו.
עם זאת, צ'נדלר לא היה מסוגל פשוט לעזוב את העבודה שלו מפני שהיה זה הטבע שלו, להימנע מסיום דברים בכוח, אם זה בעבודה, במערכת יחסים, או אפילו חברותו בחדר כושר. צ'נדלר ניסה לעזוב את העבודה שלו בעונה 1, אבל פותה לחזור על ידי הגדלה במשכורת ובונוסים גדולים. במהלך אחת הפגישות הרבות, צ'נדלר לא החזיק מעמד ונרדם. כשהוער על ידי מי שישב לצידו, כולם חיכו לדעתו. מפני שלא ידע במה מדובר ענה "כן". אחר כך הבין כי הבוס שלו בחרה בו לעמוד בראש החטיבה החדשה של החברה בטולסה שבאוקלהומה, בהסכמתו. בחג המולד, צ'נדלר התפטר כדי שיוכל לחזור לניו יורק אל מוניקה. מוניקה עוזרת לצ'נדלר להשיג עבודה במשרד פרסום. לחרדתו של צ'נדלר, העבודה היא כמתמחה. עם הזמן הוא הבטיח לעצמו עבודה במשרה מלאה בעסק.
בפרק "The One that Could Have Been" המציג היסטוריה אלטרנטיבית של הדמויות לצ'נדלר היה האומץ להתפטר מעבודתו והוא עובד ככותב קומיקס.